IPhone 6s

Dizajn

Na prvý pohľad sa nový 6s od minuloročného 6 vôbec nelíši. Apple na základe kauzy bendgate použil pri výrobe novú zliatinu ktorá sa používa v leteckom priemysle ako aj v Apple Watch. iPhone 6s nepatrne zmenil svoje rozmery, menší model 6s narástol na výšku o 0,2 mm (138,3 mm), na šírku o 0,1 mm (67,1 mm) a na hrúbku o 0,2 mm (7,1 mm), 6s Plus narástol na výšku 0,1 mm (158,2 mm), na šírku 0,1 mm (77,9 mm) a na hrúbku 0,2 mm (7,3 mm). Okrem rozmerov narástla aj hmotnosť menší model je ťažší o 14 g (143 g), v prípade modelu Plus ide o 20 g (192 g). Predáva sa v štyroch farebných vyhotoveniach a to Gold (Zlatá), Space Grey (Kozmická šedá), Silver (Strieborná) a oproti predchodcovi pribudla aj nová farba „Rose Gold“ v preklade ružovo-zlatá. Zaujímavosťou je že jediný model čo má prednú stranu čiernu je len Space Grey. Všetky ostatné ovládacie prvky boli zachované, zo spodnej strany nájdeme 3,5 mm konektor na slúchadlá, napravo od neho sa nachádza otvor na mikrofón, lightning konektor a mono hlasitý reproduktor. Na pravej hornej strane telefónu sa nachádza power button (tlačidlo na zablokovanie a vypnutie telefónu). Na ľavej strane nájdeme navrchu mechanické tlačidlo, ktorého posunom dole vypneme zvuk zariadenia (vhodné pri návšteve lekára, konferencií) a tlačidlá ovládania zvuku. Na prednej strane sa nachádza len jedno hardvérové tlačidlo nazývané "Home button" ktoré slúži tak ako je pomenované na návrat na domovskú obrazovku, v iOS 10 slúži aj na odomykanie zariadenia. V prípade iPhone 6s je v Home button integrovaný aj senzor odtlačku prstov druhej generácie Touch ID. Na prednej strane zariadenia sa nachádza aj reproduktor pre hovory, FaceTime kamera pre FaceTime hovory a selfie, senzor jasu okolia a senzor vzdialenosti telefónu od tváre. Na zadnej strane ktorá je celá z kovu nájdeme okrem loga Apple vyčnievajúcu šošovku kamery ktorá je krytá zafírovým sklíčkom. Vedľa nej sa nachádza mikrofón pre potláčanie okolitého hluku a TrueTone blesk pre fotenie scén v šere alebo tmavom prostredí.

Apple A9

Vnútri sa na rozdiel od zovňajšku ide o úplne nové zariadenie. Je použité nové SoC Apple A9, ktoré pozostáva z dvojjadrového, 64-bitového procesoru "Twister" taktovaného na frekvenciu 1,85 GHz ktorému asistuje pohybový koprocesor M9 určený pre nepretržitý beh GPS, krokomeru, gyroskopu a akcelerometru pre zvýšenie presnosti senzorov a to všetko bez výrazného dopadu na batériu. Grafická časť pozostáva zo šesťjadrovej PowerVR GT7600.

Úložisko

Telefón má oproti predchodcovi dvojnásobnú RAM a to 2GB LPDDR4. Telefón sa po uvedení predával v troch variantoch a to 16GB, 64GB a 128GB. Po uvedení iPhone 7 v septembri 2016 sa ponuka zúžila na 32GB a 128GB. Zariadenie nepodporuje pamäťové karty.

Displej

iPhone 6S sa predáva v dvoch variantoch menší s 4,7" displejom (1334 x 750, 332 ppi) a väčší Plus s 5,5" displejom (1920 x 1080, 401ppi). Oproti predchodcovi je zariadenie vybavené haptickou odozvou, preto dostalo nový vibračný motorček haptic engine. Displej získal okrem dotykovej schopnosti aj schopnosť vnímať tlak, akým naň pôsobíme.

Kamera

Zadná kamera dostala oproti predchodcovi rozlíšenie až 12 MPix v prípade väčšieho modelu Plus aj s optickou stabilizáciou obrazu. Rozlíšenie prednej kamery narástlo na 5 MPix. Vďaka novým vnútornostiam je iPhone schopný natáčať aj 4K video pri 30 snímkoch za sekundu. Klasické 1080p video zaznamenáva pri 30/60 fps v závislosti od nastavení užívateľa. 720p video zaznamenáva napevno 30fps. Tak isto dokáže natáčať aj slow motion (spomalené video) pri 720p dokáže zaznamenať až 240 snímkov za sekundu, pri 1080p 120 snímkov za sekundu.

Batéria

Veľkosť a tým pádom aj kapacita batérie z dôvodu nových, rozmernejších komponentov (haptic engine, 3D Touch) ktoré sa v predošlej generácií nevyskytovali, klesla z pôvodných 1810 mAh u modelu iPhone 6 na 1715 mAh v prípade 6s a v prípade väčšieho modelu klesla oproti minuloročnému 6 Plus ktorý mal 2915 mAh na 2750 mAh ktorú má 6s Plus. Výrobca napriek tomuto zníženiu kapacity batérie deklaruje väčšiu výdrž na jedno nabitie použitím moderných výrobných procesov v prípade Apple A9 (14 nm Samsung / 16 nm TSMC) a znížením energetických nárokov použitím koprocesora Apple M9.

Softvér

V zariadení je originálne inštalovaný iOS 9 ktorý oproti iOS 8 priniesol nový dizajn multitaskingu, spotlight vyhľadávania, nový dizajn vyhľadávania, zväčšenú optimalizáciu a opravu bezpečnostných chýb. Systém priniesol novú funkciu v nastaveniach týkajúcu sa batérie, kde po novom umožňuje aktivovať režim úspory batérie ktorý sa ale výraznejšie prejavuje až pri iPhone 6s kvôli jeho pokročilejšej správe napájania procesoru. V základe je v systéme nainštalovaných pár aplikácií (prehliadač, kalendár, email, telefón, správy, hudba) ktoré sa však dajú rozšíriť prostredníctvom App store, kde je možné nakúpiť si od aplikácií rôzneho druhu až po hry. Pre niektorých užívateľov môže byť nevýhodou, že aplikácie a hry sa dajú inštalovať len z obchodu Appstore a nemôžu si ich jednoducho nakopírovať a nainštalovať kedy sa im zachce, rovnako ako systém neumožňuje prístup a vytvorenie si jednotlivých zložiek v zariadení. Ovládanie a nastavenie sú jednoduché a intuitívne. Najnovším dostupným operačným systémom je iOS 11.2.1 ktorý priniesol v porovnaní s iOS 9  nový dizajn, odomykanie zariadenia a nové funkcie a opravy chýb. Systém je uzavretý, takže do telefónu nič z cudzích zdrojov nedostanete. Existuje však metóda ktorá nie je oficiálne podporovaná a umožňuje užívateľom robiť zásah do systému od zmeny tém po pridanie funkcionality (napríklad odosielanie súborov medzi platformami prostredníctvom bluetooth) a inštalovanie vlastných aplikácií. Ide o Jailbreak. Systém iOS nájdete len v mobilných zariadeniach od spoločnosti Apple.

Obsah balenia

V štandardnom balení na Slovensku nájdete 1 m lightning kábel, slúchadlá EarPods, nabíjačku, "ihlu" na otvorenie slotu na nano-SIM kartu.